รวบอดีตพันจ่าเอก หลอกฝากเข้าทหาร แลกเงิน 3 แสน เหยื่อโผล่กว่า 20 ราย
เครดิตภาพจากตำรวจกองปราบ,กองปราบปรามจับอดีตพันจ่าเอก สังกัดกองทัพไทย หลอกเหยื่อหลายราย คุยโวสามารถฝากเข้าเป็นทหารได้ แลกกับค่าดำเนินการ 3 แสน หลังประกาศผลรู้ตัวตกเป็นเหยื่อ ผู้เสียหายกว่า 20 ราย รวมตัวแจ้งความ แต่ยังให้การปฏิเสธ,เมื่อเวลา 15.30 น. วันที่ 1 พ.ย. ที่ กองบังคับการปราบปราม (บก.ป.) พล.ต.ต.สุทิน ทรัพย์พ่วง รรท.ผบก.ป.สั่งการให้ พ.ต.อ.อรุณ วชิรศรีสุกัญยา ผกก.2 บก.ป. พ.ต.ท.กรกช ยงยืน สว.กก.2 บก.ป. พร้อมเจ้าหน้าที่ กก.2 บก.ป. จับกุม อดีตพันจ่าเอก นพพล หรือ นิธิวิทย์ นุชนาง หรือ นิธิทักษ์ นาคิน อายุ 34 ปี สังกัดกองบัญชาการกองทัพไทย อยู่บ้านเลขที่ 112/8 ม.5 ต.บ้านกลาง อ.เมืองปทุมธานี ผู้ต้องหาตามหมายจับศาลจังหวัดเพชรบุรี ที่ 168/2559 ลงวันที่ 3 พ.ค. 59 ในความผิดฐาน, ร่วมกันฉ้อโกง, ได้ที่หน้าบริษัทเอกชนแห่งหนึ่งใน ต.กระทุ่มล้ม อ.สามพราน จ.นครปฐม,สืบเนื่องจากเมื่อเดือน ก.ย. 57 ช่วงที่กำลังจะมีการสอบคัดเลือกบุคคลภายนอกเข้ารับราชการเป็นเจ้าหน้าที่ทหาร ในสังกัดกองบัญชาการกองทัพไทยประจำปี พันจ่าเอกนพพล ขณะนั้นยังปฏิบัติหน้าที่เป็นทหารเรืออยู่ในสังกัดกองบัญชาการกองทัพไทย ได้ร่วมกับพวกรวมกว่า 10 คน หลอกลวงผู้เสียหายอ้างว่าสามารถฝากเข้ารับราชการทหารได้ แต่ต้องจ่ายเงินค่าดำเนินการรายละ 3 แสนบาท ที่ผ่านมามีผู้หลงเชื่อยอมจ่ายเงินให้กับผู้ต้องหาไปแล้วกว่า 20 ราย,อย่างไรก็ตาม หลังจากที่มีการประกาศผลการสอบคัดเลือกออกมา ทำให้ผู้เสียหายรู้ตัวว่าตกเป็นเหยื่อ จึงไปแจ้งความกับตำรวจ สภ.ท่ายาง ให้ดำเนินการตรวจสอบกรณีดังกล่าว กระทั่งมีคำสั่งจากกองบัญชาการกองทัพไทย ให้สั่งพักราชการพันจ่าเอกนพพล อย่างไม่มีกำหนดตั้งแต่ปี 57,ต่อมา เจ้าหน้าที่ตำรวจได้รวบรวมพยานหลักฐานจนแน่ชัด ก่อนขออำนาจศาลออกหมายจับในคดีเดียวกันนี้ 4 หมายจับ สืบสวนติดตามจับกุมตัวได้ ขณะที่ พันจ่าเอกนพพล ยังคงให้การปฏิเสธ อ้างว่าไม่มีส่วนเกี่ยวข้องกับเรื่องดังกล่าว เบื้องต้นเจ้าหน้าที่ยังไม่ปักใจเชื่อ จึงแจ้งข้อกล่าวหาตามหมายจับก่อนคุมตัวส่งพนักงานสอบสวน สภ.ท่ายาง จ.เพชรบุรี รับตัวไปดำเนินคดีตามกฎหมาย
กองปราบปรามจับอดีตพันจ่าเอก สังกัดกองทัพไทย หลอกเหยื่อหลายราย คุยโวสามารถฝากเข้าเป็นทหารได้ แลกกับค่าดำเนินการ 3 แสน หลังประกาศผลรู้ตัวตกเป็นเหยื่อ ผู้เสียหายกว่า 20 ราย รวมตัวแจ้งความ แต่ยังให้การปฏิเสธ
อดีตพันจ่าเอก,ทหาร,พันจ่าเอกพิเศษ,หลอกเหยื่อหลายราย,แลกเงิน3แสน,หลอกฝากเป็นทหาร,กองบัญชาการกองทัพไทย,เหยื่อ20ราย,ปฎิเสธ